Det er ingen samstemt enighet om hva Kains merke refererer til. Ordet som er oversatt som «merke», er אות, (eller ), noe som kan bety et tegn, et varsel, en advarsel, et minne eller en bokstav, og en midrasj-tekst hevder at Gud skrev en bokstav på Kains arm som vern ( 21). En annen midrasj-tekst ( 22.12) hevder tvert om at han ble rammet av spedalskhet, men nevner også muligheten av at det vokste ut et horn i pannen hans, alternativt at «merket» var en ledsagende hund. En tredje midrasj ( 10) hevder at ordet «sabbat» stod skrevet på Kains ansikt, etter at en personifikasjon av sabbatdagen hadde tryglet Gud om å tilgi Kains synd. I en targum-tekst (en arameisk utgave av skriftene) hevdes det at kainsmerket er det helligste tegn av alle, Herrens navn YHWH.